Neuvoston asetus (EY) N:o 831/2004, annettu 26 päivänä huhtikuuta 2004, eräiden laajasti vaeltavien kalakantojen teknisistä säilyttämistoimenpiteistä annetun asetuksen (EY) N:o 973/2001 muuttamisesta



Virallinen lehti nro L 127 , 29/04/2004 s. 0033 - 0034



Neuvoston asetus (EY) N:o 831/2004, annettu 26 päivänä huhtikuuta 2004, eräiden laajasti vaeltavien kalakantojen teknisistä säilyttämistoimenpiteistä annetun asetuksen (EY) N:o 973/2001 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 37 artiklan, ottaa huomioon komission ehdotuksen, ottaa huomioon Euroopan parlamentin lausunnon(1), sekä katsoo seuraavaa: (1) Kansainvälinen Atlantin tonnikalojen suojelukomissio (jäljempänä 'ICCAT') ja Intian valtameren tonnikalatoimikunta (jäljempänä 'IOTC') ovat antaneet useita suosituksia teknisistä toimenpiteistä, jotka saatettiin osaksi yhteisön lainsäädäntöä eräiden laajasti vaeltavien kalakantojen teknisistä säilyttämistoimenpiteistä 14 päivänä toukokuuta 2001 annetulla neuvoston asetuksella (EY) N:o 973/2001(2). (2) ICCAT antoi 17. kokouksessaan vuonna 2001 ja 13. ylimääräisessä kokouksessaan vuonna 2002 suosituksia eräiksi uusiksi teknisiksi toimenpiteiksi tiettyjen Atlantilla ja Välimerellä laajasti vaeltavien kalakantojen osalta. Koska nämä suositukset ovat yhteisöä velvoittavia, ne olisi pantava täytäntöön. (3) Asetus (EY) N:o 973/2001 olisi tästä syystä muutettava vastaavasti, ON ANTANUT TÄMÄN ASETUKSEN: 1 artikla Muutetaan asetus (EY) N:o 973/2001 seuraavasti: 1) Poistetaan 3 artiklan 4 kohdasta ilmaisu "31 päivään joulukuuta 2002". 2) Korvataan 5 artiklan 1 kohta seuraavasti: "1. Kielletään saartopyydyksellä harjoitettava tonnikalan kalastus Välimerellä kunkin vuoden heinäkuun 16 päivästä elokuun 15 päivään." 3) Lisätään artiklat seuraavasti: " 5 a artikla 1. Jäsenvaltioiden on vuosittain laadittava pyydystettyjen tonnikalojen näytteenotto-ohjelma pyydettyjen tonnikalojen määrien arvioimiseksi koottain muun muassa käyttämällä tieteellisiä tarkkailijoita aluksilla tai kalanviljelypaikoilla. 2. Jäsenvaltioiden on lähetettävä ohjelmansa pysyvälle tutkimus- ja tilastokomitealle validoitavaksi ja ohjelman jäljennös komissiolle. 3. Jäsenvaltioiden on lähetettävä komissiolle ennen kunkin vuoden heinäkuun 1 päivää kertomus 1 kohdassa tarkoitettujen, edellisenä vuonna täytäntöönpantujen ohjelmien tuloksista. 5 b artikla 1. Jäsenvaltioiden on pantava vuosina 2003 ja 2004 täytäntöön suunnitelma tonnikalanpoikasten pyynnin vähentämiseksi Välimerellä ja 6 artiklassa tarkoitetun tonnikalan vähimmäiskoon noudattamisen varmistamiseksi. 2. Jäsenvaltioiden on pantava vuosina 2003 ja 2004 täytäntöön tieteellinen ohjelma tonnikalan eri kalastusten sekä jäsenvaltioiden saaliiden kokojakautuman määrittelemiseksi sisällyttäen arvioihinsa saatavilla olevat aiempien vuosien tiedot. 3. Jäsenvaltioiden on ilmoitettava komissiolle kunkin vuoden syyskuun 15 päivään mennessä toimenpiteet, jotka ne ovat toteuttaneet 1 ja 2 kohdan mukaisesti, sekä suunnitelman täytäntöönpanon tulokset." 4) Korvataan 7 artiklan 1 kohdan toinen alakohta seuraavasti:"Edellistä alakohtaa ei sovelleta vahingossa pyydettyihin liitteessä IV lueteltujen lajien kaloihin, joita on enintään 15 prosenttia aluksesta purettujen saaliiden yksilöiden lukumäärästä. Tonnikalan osalta kyseiseksi toleranssirajaksi vahvistetaan 10 prosenttia kalojen lukumäärästä kutakin purettua tonnikalan kokonaissaalista kohden tai vastaava osuus painosta." 5) Poistetaan 9 artiklan 5 ja 6 kohta. 6) Korvataan 10 artiklan 5 kohta seuraavasti: "5. Kunkin jäsenvaltion on lähetettävä komissiolle kunkin vuoden toukokuun 15 päivään mennessä luettelo lippunsa alla purjehtivista aluksista, jotka kalastavat valkotonnikalaa Pohjois-Atlantilla. Komissio toimittaa nämä tiedot ICCATin sihteeristöön kunkin vuoden toukokuun 31 päivään mennessä." 7) Lisätään artikla seuraavasti: " 12 a artikla 1. Jäsenvaltioiden on mahdollisuuksiensa mukaan kannustettava vahingossa pyydettyjen elävien haiden, erityisesti hainpoikasten, mereen palauttamista. 2. Jäsenvaltioiden on kannustettava vähentämään haiden poisheittämistä." 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 26 päivänä huhtikuuta 2004. Neuvoston puolesta Puheenjohtaja J. Walsh (1) Lausunto annettu 13. tammikuuta 2004 (ei vielä julkaistu virallisessa lehdessä). (2) EYVL L 137, 19.5.2001, s. 1.